การระบาดทั่วของโควิด-19 ในประเทศเวียดนาม

| การระบาดทั่วของไวรัสโคโรนาในประเทศเวียดนาม |
| --- | --- |
ตามเข็มนาฬิกา จากบน: ร้านอาหารถูกปิดจากการกักตัวทั่งประเทศ; ตำรวจใส่หน้ากากให้คนหนึ่งในเมือง Soc Trang; ผู้ซื้อและผู้ขายลงทะเบียนทดสอบการติดเชื้อโควิด-19 แบบรวดเร็วในตลาดขายส่งที่Lĩnh Nam, ฮานอย; กองทัพประชาชนเวียดนามแผนกเคมีเริ่มฆ่าเชื้อในโรงพยาบาล Bach Mai 
แผนที่เมืองและจังหวัดที่มีการยืนยันคนติดเชื้อโควิด-19 (ณ วันที่ 18 กรกฎาคม ค.ศ. 2021):   ยืนยันติดเชื้อ 1–9 คน   ยืนยันติดเชื้อ 10–99 คน   ยืนยันติดเชื้อ 100–999 คน   ยืนยันติดเชื้อ 1,000–9,999 คน   ยืนยันติดเชื้อ 10,000 คนหรือมากกว่า
โรค: โรคติดเชื้อไวรัสโคโรนา 2019
สายพันธุ์ไวรัส: ไวรัสโคโรนาสายพันธุ์ใหม่ (SARS-CoV-2)
สถานที่: เวียดนาม
การระบาดครั้งแรก: อู่ฮั่น มณฑลหูเป่ย์ ประเทศจีน
ผู้ป่วยต้นปัญหา: นครโฮจิมินห์
ผู้ป่วยยืนยันสะสม:  1,914,393 คน
ผู้ป่วยปัจจุบัน:  289,772 คน
หาย:  1,590,090 คน
เสียชีวิต:  34,531 คน
อัตราการเสียชีวิต:  1.8038%
การฉีดวัคซีน: แม่แบบ:COVID-19 data/Text (total vaccinated) แม่แบบ:COVID-19 data/Text (fully vaccinated) แม่แบบ:COVID-19 data/Text (doses administered)
เว็บไซต์ของรัฐบาล
ncov.moh.gov.vn cdc.kcb.vn/covid (เวียดนาม)
การระบาดทั่วของไวรัสโคโรนาในประเทศเวียดนาม เป็นส่วนหนึ่งของการระบาดทั่วโลกที่ยังดำเนินอยู่ของโรคติดเชื้อไวรัสโคโรนา 2019 (โควิด-19) ที่เกิดจากไวรัสโคโรนาสายพันธุ์ใหม่ (SARS-CoV-2) ข้อมูลเมื่อ 29 เมษายน ค.ศ.  2021 (2021 -04-29) กระทรวงอนามัยประกาศว่ามีผู้ติดเชื้อยืนยัน 2,910 ราย หายแล้ว 2,516 ราย และเสียชีวิต 35 ราย ซึ่งได้ปฏิบัติการการตรวจแล้วเกือบ 2.9 ล้านคน ในเดือนเมษายนปีเดียวกัน จังหวัดหายเซืองเป็นจังหวัดที่ได้รับผลกระทบมากที่สุดโดยมีผู้ป่วยที่ได้รับการยืนยัน 762 รายและไม่มีผู้เสียชีวิต
ณ วันที่ 31 ธันวาคม ค.ศ. 2019 ประเทศจีนได้ประกาศพบกลุ่มผู้ติดเชื้อปอดบวมที่อู่ฮั่น ตัวไวรัสเข้ามายังประเทศเวียดนามในวันที่ 23 มกราคม ค.ศ. 2020 ผ่านชาวจีนสองคนในนครโฮจิมินห์ที่มีผลตรวจเป็นบวก เคสช่วงแรกมาจากต่างประเทศ จนกระทั่งมีการแพร่เชื้อในประเทศในเดือนกุมภาพันธ์ถึงมีนาคม โดยพบกลุ่มผู้ติดเชื้อในหวิญฟุก ต่อมาพบผู้เสียชีวิตรายแรกในฮานอย, นครโฮจิมินห์, ดานัง และจังหวัดหายเซืองในวันที่ 31 กรกฎาคม ค.ศ. 2020
เวียดนามระงับการเข้ามาของชาวต่างชาติตั้งแต่วันที่ 22 มีนาคม พ.ศ. 2563 จนกว่าจะมีประกาศเพิ่มเติมเพื่อจำกัดการแพร่กระจายของโควิด-19 มาตรการนี้จะไม่ใช้กับนักการทูต, เจ้าหน้าที่, นักลงทุนต่างชาติ, ผู้เชี่ยวชาญ และแรงงานที่มีทักษะ ในช่วงตรุษญวน ค.ศ. 2021 ทุกคนที่เข้าไปในประเทศเวียดนามจะต้องกักตัวเองอย่างน้อย 14 วันที่สถานกักกันของเจ้าหน้าที่ โดยยกเว้นเพียงนักการทูตพิเศษของกระทรวงการต่างประเทศ
เวียดนามได้รับการอ้างถึงจากสื่อระดับโลกว่าเป็นหนึ่งในโครงการควบคุมการแพร่ระบาดของโรคที่ดีที่สุดในโลก พร้อมกับเกาหลีใต้, สิงคโปร์ และไต้หวัน หลายคนชื่นชมการตอบสนองของเวียดนามเมื่อเปรียบเทียบกับความสำเร็จในปี พ.ศ. 2546 เมื่อเวียดนามกลายเป็นประเทศแรกที่ทำให้หมดโรคซาร์ส แม้จะมีความสามารถทางเศรษฐกิจและเทคโนโลยีที่ด้อยกว่า แต่การตอบสนองของประเทศต่อการระบาดของโรคก็ได้รับเสียงไชโยโห่ร้องสำหรับความฉับไว, ประสิทธิภาพ และความโปร่งใส ซึ่งตรงกันข้ามกับข้อกล่าวหาที่ปกปิดในประเทศจีน และการเตรียมการที่ไม่ดีในสหรัฐรวมถึงประเทศในยุโรป
ถึงแม้ว่าโรคระบาดทั่วจะทำลายเศรษฐกิจของประเทศอย่างหนัก อัตราการเติบโตของผลิตภัณฑ์มวลรวมในประเทศในประเทศยังคงเป็นหนึ่งในประเทศแถบเอเชียแปซิฟิกที่มีค่าสูงสุด โดยอยู่ที่ร้อยละ 2.91 ใน ค.ศ. 2020 และประมาณการว่าจะเติบโตเป็นร้อยละ 6.6 ภายใน ค.ศ. 2021
การฉีดวัคซีนเริ่มขึ้นในวันที่ 8 มีนาคม ค.ศ. 2021 จนถึงวันที่ 29 เมษายน ค.ศ. 2021 มีผู้ได้รับวัคซีนอย่างน้อยหนึ่งอันรวม 506,435 ราย จนถึงตอนนี้ ทางกระทรวงอนามัยได้อนุมัติให้ใช้วัคซีนโควิด-19 ของแอสตราเซเนกาและสปุตนิก วีในช่วงฉุกเฉิน มีการคาดการณ์ว่าจะมีวัคซีนรวม 150 ล้านโดสให้ใช้ในช่วงปลาย ค.ศ. 2021